Namangan viloyatining Namangan shahri tarkibida Yangi Namangan tumanini tashkil etish bilan bogʻliq tashkiliy masalalarni hal etish chora-tadbirlari toʻgʻrisida
(resolution, 2022-08-10)

Namangan viloyatining Namangan shahri tarkibida Yangi Namangan tumanini tashkil etish, shuningdek, barpo etilayotgan yangi mavzelarda aholi farovonligini taʼminlash, boshqaruvning samarali mexanizmlarini joriy etish bilan bogʻliq tashkiliy masalalarni hal etish maqsadida Vazirlar Mahkamasi qaror qiladi: 1. Oʻzbekiston Respublikasi Oliy Majlisi Qonunchilik palatasining 2021-yil 19-apreldagi 873-IV-son va Senatining 2021-yil 24-apreldagi SQ-283-IV-son “Namangan viloyatining Namangan shahri tarkibida Yangi Namangan tumanini tashkil etish toʻgʻrisida”gi qarorlari qabul qilinganligi maʼlumot uchun qabul qilinsin. 2. Namangan viloyatining Namangan shahri tarkibida Yangi Namangan tumani (keyingi oʻrinlarda — Yangi Namangan tumani) hokimligi tashkil etilsin. 3. Quyidagilar: Yangi Namangan tumani hokimligi boshqaruv apparatining namunaviy tuzilmasi 1-ilovaga muvofiq; Davlat organlari va tashkilotlarining Yangi Namangan tumanidagi boʻlinmalari hamda ularga qoʻshimcha shtat birliklarini kiritish hisobidan xodimlarining cheklangan umumiy soni 2-ilovaga muvofiq tasdiqlansin. Yangi Namangan tumanida joylashgan davlat organlari va tashkilotlari boshqaruv xodimlaridan tashqari, xodimlarining cheklangan soniga qoʻshimcha shtat birliklari vazirlik va idoralarning umumiy shtat birliklari hamda tegishli soha uchun ajratilgan budjet parametrlari doirasida kiritilishi belgilansin. 4. Namangan viloyati hokimligi: a) bir oy muddatda Yangi Namangan tumanini tashkil etish bilan bogʻliq zarur kompleks tashkiliy-texnik tadbirlar rejasini ishlab chiqib, tasdiqlasin va ularning belgilangan muddatlarda amalga oshirilishini taʼminlasin; b) Yangi Namangan tumanini tashkil etish davrida iqtisodiyot tarmoqlarining aniq, barqaror va bir maromda ishlashini, shuningdek, yuzaga keladigan ijtimoiy masalalar oʻz vaqtida hal etilishini taʼminlasin; v) Oʻzbekiston Respublikasi Davlat aktivlarini boshqarish agentligi va Moliya vazirligi bilan birgalikda Yangi Namangan tumani hokimligi hamda tegishli davlat organlari va tashkilotlari boʻlinmalarini zarur bino-inshoot hamda moddiy-texnika vositalari bilan taʼminlasin; g) Oʻzbekiston Respublikasi Bandlik va mehnat munosabatlari vazirligi bilan birgalikda Yangi Namangan tumani tashkil etilishi munosabati bilan yangi tashkil etilayotgan davlat organlari va tashkilotlari hududiy boʻlinmalarini yetarli tajribaga ega boʻlgan malakali kadrlar bilan toʻldirish choralarini koʻrsin. 5. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi, Moliya vazirligi, Namangan viloyati hokimligi bilan birgalikda Yangi Namangan tumani hokimligi hamda tegishli davlat organlari va tashkilotlari boʻlinmalarini saqlash xarajatlarini oʻz ichiga olgan holda, Namangan shahar budjetining va tumanni ijtimoiy-iqtisodiy rivojlantirishning prognoz parametrlarini belgilasin. 6. Oʻzbekiston Respublikasi Davlat statistika qoʻmitasi statistika koʻrsatkichlarini shakllantirish va yuritishda Yangi Namangan tumanining maʼmuriy hududlarini inobatga olsin. 7. Oʻzbekiston Respublikasi Davlat soliq qoʻmitasi huzuridagi Kadastr agentligi bir oy muddatda Yangi Namangan tumani tashkil etilishi natijasida uning maʼmuriy-hududiy chegaralari oʻzgarishi munosabati bilan yer hisobotlariga belgilangan tartibda tegishli oʻzgartirishlar kiritsin. 8. Oʻzbekiston Respublikasi Adliya vazirligi huzuridagi Davlat xizmatlari agentligi Yangi Namangan tumaniga oʻtkazilgan maʼmuriy hududda faoliyat yuritayotgan tadbirkorlik subyektlarining joylashgan joyini (pochta manzili) ulardan ariza yoki maʼlumot talab etmagan holda, ikki oy muddatda toʻgʻridan toʻgʻri elektron tizim orqali bepul oʻzgartirsin. 9. Oʻzbekiston Respublikasi Oliy sudi, Bosh prokuraturasi, Ichki ishlar vazirligi, Favqulodda vaziyatlar vazirligi va huquqni muhofaza qiluvchi boshqa organlarga ikki oy muddatda Yangi Namangan tumanida sud va huquqni muhofaza qiluvchi organlarning tuzilmalarini tashkil etish masalasini koʻrib chiqish tavsiya etilsin. 10. Tijorat banklariga Yangi Namangan tumanini ijtimoiy-iqtisodiy rivojlantirish maqsadida mazkur tumanda bank infratuzilmasini tashkil etish tavsiya etilsin. 11. Quyidagilar: a) Oʻzbekiston Respublikasi Adliya vazirligi Moliya vazirligi bilan birgalikda Yangi Namangan tumanida qoʻshimcha shtat birliklarini ajratgan holda, adliya boʻlimi, davlat xizmatlari markazi va fuqarolik holati dalolatnomalarini yozish organlarini tashkil etish boʻyicha tegishli tadbirlar amalga oshirilishini; b) Namangan viloyati hokimligi Oʻzbekiston Respublikasi Adliya vazirligi huzuridagi Davlat xizmatlari agentligi bilan birgalikda Yangi Namangan tumanida davlat xizmatlari markazi binosining davlat-xususiy sheriklik shartlari asosida yoki mahalliy budjet mablagʻlari hisobidan qurilishini taʼminlasin. 12. Oʻzbekiston Respublikasi Qurilish vazirligi Namangan viloyati hokimligi bilan birgalikda 2022-yil 1-dekabrga qadar Yangi Namangan tumanining maʼmuriy-hududiy chegarasini hisobga olgan holda, Namangan shahrining 2040-yilgacha boʻlgan bosh rejasi ishlab chiqilishini taʼminlasin. Bunda Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi hamda Moliya vazirligi bosh rejani ishlab chiqish uchun tegishli mablagʻlarni Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturida nazarda tutsin. 13. Oʻzbekiston Respublikasi Oliy va oʻrta maxsus taʼlim vazirligi Yangi Namangan tumani hokimligi hamda tegishli davlat organlari va tashkilotlari boʻlinmalarini joylashtirish uchun Namangan shahri, “Oromgoh” mahallasi, Afrosiyob koʻchasi, 25b-uy manzilida joylashgan sobiq “Namangan-2 xizmat koʻrsatish kolleji” bino va inshootlarini operativ boshqarish huquqi asosida Namangan viloyati hokimligiga bepul oʻtkazib bersin. 14. Oʻzbekiston Respublikasi Moliya vazirligi qonunchilik hujjatlariga tegishli oʻzgartirish va qoʻshimchalar kiritilgunga qadar mazkur qarorga 1-ilovaga muvofiq Yangi Namangan tumani hokimligi hamda tashkil etilayotgan davlat organlari va tashkilotlarining tumandagi boʻlinmalarini saqlash xarajatlarini moliyalashtirish choralarini koʻrsin. 2022-yildan boshlab Namangan shahri Yangi Namangan tumanining xarajatlarini Davlat budjeti parametrlarida nazarda tutsin. 15. Namangan viloyati hokimligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 16. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Namangan viloyati hokimi Sh.Sh. Abdurazakov zimmasiga yuklansin. Hokim Yordamchi Hokimning moliya-iqtisodiyot va kambagʻallikni qisqartirish masalalari boʻyicha birinchi oʻrinbosari — tuman iqtisodiy taraqqiyot va kambagʻallikni qisqartirish boʻlimi boshligʻi Hokimning kapital qurilish, kommunikatsiyalar va kommunal xoʻjalik masalalari boʻyicha oʻrinbosari Hokim oʻrinbosari — investitsiyalar va tashqi savdo boʻlimi boshligʻi Hokimning yoshlar siyosati, ijtimoiy rivojlantirish va maʼnaviy-maʼrifiy ishlar boʻyicha oʻrinbosari Hokim oʻrinbosari — oila va xotin-qizlar boʻlimi boshligʻi Tashkiliy-nazorat guruhi Rahbar — 1 yetakchi mutaxassis — 1 2 Bosh mutaxassis — 1 1 Bosh mutaxassis — 1 1 Yetakchi mutaxassis — 1 1 Yetakchi mutaxassis — 1 1 Yetakchi mutaxassis — 1 1 Matbuot xizmati 1 Bosh yuriskonsult 1 Buxgalteriya 1 Devonxona 1 T/r Tashkilot nomi Shtat birliklari soni I. Belgilangan shtat birliklari doirasida tashkil etiladigan boshqaruv xodimlari soni* 1. Maktabgacha taʼlimi boʻlimi 4 2. Xalq taʼlimi boʻlimi 4 3. Tibbiyot birlashmasi 14 4. Obodonlashtirish boshqarmasi 9,5 5. Davlat soliq inspeksiyasi 23 6. Sanitariya-epidemiologik osoyishtalik va jamoat salomatligi xizmati boʻlimi 3 II. Qoʻshimcha shtat birliklarini kiritish hisobidan tashkil etiladigan boshqaruv xodimlari soni** 1. Iqtisodiy taraqqiyot va kambagʻallikni qisqartirish boʻlimi 5 2. Moliya boʻlimi 10 3. Investitsiyalar va tashqi savdo boʻlimi 3 4. Aholi bandligiga koʻmaklashish markazi 8 5. Uy-joy kommunal xizmat koʻrsatish boʻlimi 3 6. Qurilish boʻlimi 2 7. Madaniyat boʻlimi 2 8. Yoshlar ishlari agentligi tuman boʻlimi 2 9. Kadastr agentligi tuman boʻlimi 1 10. Statistika boʻlimi 2 11. Budjetdan tashqari pensiya jamgʻarmasi 3 12. Gʻaznachilik boʻlinmasi 3 13. Veterinariya va chorvachilikni rivojlantirish boʻlimi 4 14. Oʻzbekiston Respublikasi Prezidentining Xalq qabulxonasi 2 16. Mahalla va nuroniylarni qoʻllab-quvvatlash boʻlimi 7 17. Adliya boʻlimi 2 171. Oila va xotin-qizlar boʻlimi 3 18. Ekologiya va atrof muhitni muhofaza qilish sohasidagi nazorat boʻyicha tuman inspeksiyasi 4 Jami: 125,5